
                 Vă înaintăm alăturat raportul comun asupra proiectului de Lege privind  aprobarea Ordonanţei Guvernului nr.8/2016  pentru modificarea și completarea Legii nr.38/2003privind transportul în regim de taxi și în regim de închiriere, trimis Comisiei pentru administraţie publică şi amenajarea teritoriului, Comisiei pentru transporturi și infrastructură și Comisiei pentru industrii și servicii, pentru examinare pe fond, cu adresa PLx.87 din  21 martie 2016.

Parlamentul României
Camera Deputaților

	Comisia pentru administraţie publică 
şi amenajarea teritoriului 
	Comisia pentru transporturi și infrastructură

								București, 30 martie 2026
								                   
										PLx. 87/2026

RAPORT COMUN
asupra proiectului de Lege privind  aprobarea Ordonanţei Guvernului nr.8/2016  pentru modificarea și completarea Legii nr.38/2003privind transportul în regim de taxi și în regim de închiriere 

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru administraţie publică şi amenajarea teritoriului, Comisia pentru transporturi și infrastructură și Comisia pentru industrii și servicii   au fost sesizate spre dezbatere în fond, asupra proiectului de Lege privind  aprobarea Ordonanţei Guvernului nr.8/2016  pentru modificarea și completarea Legii nr.38/2003privind transportul în regim de taxi și în regim de închiriere, transmis cu adresa nr. PLx.87 în data de 21 martie 2016.

Senatul, în calitate de primă Cameră sesizată a adoptat proiectul de lege  în ședința din data de 14 martie 2016.

Camera Deputaţilor este Cameră decizională potrivit prevederilor art.75 din Constituţia României, republicată, şi ale art. 92 alin. (9)  pct.1 din Regulamentul Camerei Deputaţilor, republicat, cu modificările ulterioare.

Consiliul Legislativ a avizat favorabil proiectul de ordonanță, cu observații și propuneri însușite de inițiator, conform avizului nr. 75 din data de 27 inuarie 2016.
Comisia juridică, de disciplină și imunități a avizat favorabil proiectul de lege în ședința din 27 ianuarie 2016. 

Guvernul susține proiectul de lege în forma adoptată de  Guvern.

	Proiectul de lege are ca obiect de reglementare modificarea Legii nr. 38/2003 privind transportul în regim de taxi şi în regim de închiriere, intervențiile legislative vizând  „ stabilirea unor prevederi mai clare privind managerul în regim de taxi și închiriere, lacunar reglementat în prezent.” 
[bookmark: _GoBack] 	Totodată, se propune instituirea cadrului legal pentru Ministerul Transporturilor  de a reglementa prin norme aprobate prin ordin al ministrului, existența și modul de dobândire a unui certificat de competență profesională pentru managerii de transport în regim de taxi și în regim de închiriere.

În conformitate cu prevederile art.62, art.64 și ale art.133 din Regulamentul Camerei Deputaţilor, republicat, cu modificările ulterioare, membrii Comisiei pentru industrii şi servicii au examinat proiectul de lege în ședințele din 20 aprilie 2016, 1 septembrie 2016, 16 martie 2017 și 3 martie 2026, membrii Comisiei pentru transporturi și infrastructură au examinat proiectul de lege în ședințele din 17 octombrie 2017 și 24 martie 2026, iar membrii Comisiei pentru administrație publică și amenajarea teritoriului au examinat proiectul de lege în ședințele din 12 aprilie 2016, 17 mai 2016, 28 februarie 2017 și 30 martie 2026.

La lucrările celor trei comisii au fost prezenți deputați conform listelor de prezență.

La dezbaterile din cadrul  celor trei comisii au participat, în calitate de invitați, în conformitate cu prevederile art.56 și ale art.57 din Regulamentul Camerei Deputaţilor, republicat, cu modificările ulterioare, doamna Vasilica Baciu, director al Direcției pentru Servicii Comunitare de Utilități Publice și Parcuri Industriale din cadrul Ministerului Dezvoltării Lucrărilor Publice şi Administrației și domnul Traian Popa, șef serviciu în cadrul Ministerului Transporturilor și Infrastructurii.

	În urma dezbaterilor și a opiniilor exprimate, membrii celor trei comisii au hotărât, cu majoritate de voturi, să propună plenului Camerei Deputaților adoptarea proiectului de Lege privind  aprobarea Ordonanţei Guvernului nr.8/2016  pentru modificarea și completarea Legii nr.38/2003privind transportul în regim de taxi și în regim de închiriere, în forma adoptată de Senat cu amendamente respinse, prevăzute în anexa care face parte integrantă din prezentul raport comun.

În raport de obiectul și conținutul său, proiectul de lege face parte din categoria legilor ordinare.

Anexa

AMENDAMENTE RESPINSE

	Nr.
crt.
	Text 
Ordonanţa Guvernului nr. 8/2016
	Text 
adoptat de Senat
	Amendamente propuse/autor

	Motivarea 
1. Susținerii
2. Respingerii
	Camera Decizională

	1. 
	
	Articol unic – Se aprobă Ordonanţa Guvernului nr. 8 din 27 ianuarie 2016 pentru modificarea şi completarea Legii nr. 38/2003 privind transportul în regim de taxi şi în regim de închiriere, adoptată în temeiul art. 1 pct. VII poz. 4 din Legea nr. 346/2015 privind abilitatea Guvernului de a emite ordonanţe, şi publicată în Monitorul Oficial al României, Partea I, nr. 66 din 29 ianuarie 2016.
	Articol unic – Se aprobă Ordonanța Guvernului nr. 8 din 27 ianuarie 2016 pentru modificarea şi completarea Legii nr. 38/2003 privind transportul în regim de taxi şi în regim de închiriere, adoptată în temeiul art.108 din Constituția României, republicată, pct. VII, poz. 4 din Legea nr. 346/2015 privind abilitatea Guvernului de a emite ordonanțe, şi publicată în Monitorul Oficial al României, Partea I, nr. 66 din 29 ianuarie 2016, cu următoarele modificări si completări: 
Autor: Comisia pentru administrație publică și amenajarea teritoriului

Art. I – Se aprobă Ordonanța Guvernului nr. 8 din 27 ianuarie 2016 pentru modificarea şi completarea Legii nr. 38/2003 privind transportul în regim de taxi şi în regim de închiriere, adoptată în temeiul art. 1 pct. VII.4, din Legea nr. 346/2015 privind abilitatea Guvernului de a emite ordonanțe, şi publicată în Monitorul Oficial al României, Partea I, nr. 66 din 29 ianuarie 2016, cu următoarele modificări si completări: 
Autor: Comisia pentru transporturi și infrastructură
	1. 

2. S-a propus adoptarea formei Senatului
	Camera Deputaților

	2. 
	[bookmark: do|caI|ar1^1|liv][bookmark: do|caI|ar1^1]















1. La articolul 11, după litera ad) se introduce o nouă literă, litera ae), cu următorul cuprins:
" ae) manager de transport în regim de taxi şi închiriere - persoana fizică angajată a unui transportator autorizat
care este persoană juridică sau asociaţie familială şi care conduce permanent şi efectiv activităţile de transport în regim de taxi şi în regim de închiriere ale acestuia.
(la data 01-feb-2016 Art. 1^1, litera Z. din capitolul I completat de Art. I, punctul 1. din Ordonanta 8/2016)

31. ae) manager de transport în regim de taxi şi închiriere - persoana fizică angajată a unui transportator
autorizat care este persoană juridică sau asociaţie familială şi care conduce permanent şi efectiv activităţile de
transport în regim de taxi şi în regim de închiriere ale acestuia.
(la data 15-iun-2019 Art. 1^1 din capitolul I modificat de Art. I, punctul 2. din Ordonanta urgenta 21/2019)
	
	1. La articolul I, înaintea punctului 1 se introduce un nou punct, cu următorul cuprins:
„- La articolul 11, litera v) se modifică și va avea următorul cuprins:
----------------
„v) transportator - persoană fizică, întreprindere individuală, întreprindere familială sau persoană juridică, înregistrate la registrului comerțului, pentru a desfășura activități de transport cu vehicule rutiere”.
Autor: Comisia pentru administraţie publică şi amenajarea teritoriului

2 . La articolul I, punctul 1, litera ae)  a articolul 11 se modifică și va avea următorul cuprins:
ae) manager de transport în regim de taxi şi închiriere - persoana fizică angajată a unui transportator autorizat şi care este desemnată să conducă permanent şi efectiv activitatea de transport în regim de taxi sau de transport în regim de închiriere a transportatorului respectiv."
Autor: Comisia pentru administraţie publică şi amenajarea teritoriului
	





1. Conform prevederilor OG 44/2008 s-a reformulat asociația familială în întreprindere familială și s-a inclus întreprinderea individuală alături de PFA.
Toate aceste forme trebuie recunoscute cu drept de a deveni transportatori.

2. S-a propus adoptarea formei Senatului








Conform OG 44/2008, a fost redefinită 1. persoana fizică. Reglementarea vizează pe toți cei care dețin mai mult decât un autovehicul în activitate.
Nu există transportator autorizat care efectueaza ambele activități.

2. S-a propus adoptarea formei Senatului
	Camera Deputaților

	3. 
	2. După articolul 7 se introduce un nou articol, articolul 71, cu următorul cuprins:
[bookmark: do|arI|pt2|pa2]"Art. 71 - (1) În vederea exercitării funcţiei de manager de transport în regim de taxi şi în regim de închiriere în cadrul transportatorului autorizat care este persoană juridică sau asociaţie familială, persoana fizică trebuie să îndeplinească următoarele condiţii:

c) să fie absolvent de liceu, cu sau fără diplomă de bacalaureat;



d) să aibă reşedinţa curentă în România, în sensul prevederilor art. 26 alin. (2) din Regulamentul (UE) nr. 165/2014 al Parlamentului European şi al Consiliului din 4 februarie 2014 privind tahografele în transportul rutier şi de modificare a Regulamentului (CE) nr. 561/2006 al Parlamentului European şi al Consiliului privind armonizarea anumitor dispoziţii ale legislaţiei sociale în domeniul transporturilor rutiere, publicat în Jurnalul Oficial al Uniunii Europene, seria L, nr. 60 din 28 februarie 2014.





(2) Certificatul de competenţă profesională a managerului de transport în regim de taxi şi închiriere are o valabilitate de 10 ani şi se obţine în urma participării la un curs şi promovării unui examen conform normelor aprobate prin hotărâre a Guvernului.








(3) Deţinătorii certificatelor de competenţă profesională care nu şi-au exercitat funcţia pentru o perioadă mai lungă de 5 ani sunt obligaţi să urmeze un nou curs de pregătire, în vederea reluării activităţii.






(4) Un manager de transport în regim de taxi şi închiriere poate conduce activitatea unui singur transportator autorizat.












(5) Transportatorul autorizat care este persoană juridică sau asociaţie familială are obligaţia de a numi un nou manager de transport în regim de taxi şi închiriere în termen de 30 de zile, în situaţia în care managerul anterior nu mai îndeplineşte în totalitate condiţiile necesare exercitării funcţiei sau este în imposibilitatea de a-şi mai exercita funcţia."
	
	3. La articolul I punctul 2, articolul 71 se modifică şi va avea următorul cuprins:

"Art. 71 - (1) În vederea exercitării funcţiei de manager de transport în regim de taxi şi închiriere, persoana fizică angajată trebuie să îndeplinească, cumulativ, următoarele condiţii:
Autor: Comisia pentru administraţie publică şi amenajarea teritoriului

c) să fie absolvent de liceu, cu diplomă de bacalaureat;
Autor: Comisia pentru transporturi și infrastructură

d) să aibă reşedinţa curentă în România, în sensul prevederilor art. 26 alin. (2) din Regulamentul (UE) nr. 165/2014 al Parlamentului European și al Consiliului din 4 februarie 2014 privind tahografele în transportul rutier, de abrogare a Regulamentului (CEE) nr. 3821/85 al Consiliului privind aparatura de înregistrare în transportul rutier și de modificare a Regulamentului (CE) nr. 561/2006 al Parlamentului European și al Consiliului privind armonizarea anumitor dispoziții ale legislației sociale în domeniul transporturilor rutiere, publicat în Jurnalul Oficial al Uniunii Europene, seria L, nr. 60 din 28 februarie 2014.
Autor: Comisia pentru transporturi și infrastrudtură

(2) Certificatul de competenţă profesională a managerului de transport în regim de taxi şi închiriere are o valabilitate de 10 ani şi se obţine în urma participării la un curs şi promovării unui test – grilă, conform normelor aprobate prin hotărâre a Guvernului.

 (3) Certificatul de competență profesională valabil poate fi prelungit pentru o nouă perioadă de 10 ani, la cerere, doar în urma promovării unui test – grilă.
Autor: Comisia pentru administraţie publică şi amenajarea teritoriului

(4) Deţinătorii certificatelor de competenţă profesională, care nu şi-au exercitat funcţia pentru o perioadă consecutivă mai mare de 5 ani sunt obligaţi să participe la un nou curs de pregătire și să promoveze testul - grilă, în vederea exercitării functiei de manager de transport în regim de taxi și închiriere, prevăzută la alin. (1).
Autor: Comisia pentru administrație publică și amenajarea teritoriului

(4) Un manager de transport în regim de taxi şi închiriere poate conduce activitatea a patru transportatori autorizați, efectuate cu ajutorul unui parc cu o capacitate maximă combinată de 50 de vehicule.
Auor: Comisia pentru transporturi și infrastructură

(5) Un manager de transport în regim de taxi şi închiriere poate conduce activitatea unui singur transportator autorizat.
Autor: Comisia pentru administrație publică şi amenajarea teritoriului

(6) Transportatorul autorizat care este persoană juridică, întreprindere familială sau întreprindere individuală are obligația de a desemna un nou manager de transport în regim de taxi şi închiriere în termen de 30 de zile, în situaţia în care managerul anterior nu mai îndeplineşte cel puțin una din condiţiile necesare exercitării funcţiei sau este în imposibilitatea de a-şi mai exercita funcţia;
Autor: Comisia pentru administrație publică și amenajarea teritoriului

(7) În cazul transportatorului autorizat pentru efectuarea transportului în regim de taxi sau pentru efectuarea transportului în regim de închiriere, care deține o singură autorizație taxi sau o singură copie conformă, după caz, nu sunt obligatorii prevederile alineatelor (1) – (6).
(8) Activitatea transportatorilor autorizați, prevăzuți la alin. (7) se desfășoară pe baza certificatului de atestare profesională al persoanei în calitate de conducător auto al autovehicului utilizat."
Autor: Comisia pentru administraţie publică şi amenajarea teritoriului
	



1. Textul eliminat există în definiția managerului de transport.

2. S-a propus adoptarea formei Senatului




1. Ca urmare a importanței acestei funcții, considerăm important să aibă macar studiile liceale finalizate.
2. S-a propus adoptarea formei Senatului

1. Tehnică legislativă

2. S-a propus adoptarea formei Senatului


















1. Pentru eliminarea subiectivismului, examinarea trebuie să fie realizată pe bază de test – grilă, ca în cazul art. 26.
Prevederea a fost omisă.

2. S-a propus adoptarea formei Senatului


1. Prevederea a fost omisă.

2. S-a propus adoptarea formei Senatului




1. Perioada de minim 5 ani trebuie să fie consecutivă.
Textul trebuie pus în acord cu termeni din alin. (2).
Urmare a unui curs fără examinare (test – grilă) nu este decât o condiție formală.

2. S-a propus adoptarea formei Senatului







1. Armonizare legislație cu Regulamentul (CE) nr. 1071/2009 al Parlamentului European și al Consiliului.

2. S-a propus adoptarea formei Senatului





1. Condiția nu trebuie să vizeze reluarea activității ci exercitarea funcției definite la alin. (1).

2. S-a propus adoptarea formei Senatului


1. 

2. S-a propus adoptarea formei Senatului












1. Prevederea din alin. (5) inițial intră în contradicție cu prevederea de la alin. (1).
Singurii transportatori autorizați exceptați sunt persoanele fizice autorizate (PFA) care dețin un singur autovehicul pentru activitate. Trebuie precizate condițiile în care aceștia își desfășoară activitatea.

2. S-a propus adoptarea formei Senatului

1. Pentru claritate.

2. S-a propus adoptarea formei Senatului





	Camera Deputaților

	4. 
	3. La articolul 9 alineatul (1), punctul 1 al literei c) şi punctele 1 şi 2 ale literei d) se modifică şi vor avea următorul cuprins:

"1. copie de pe certificatul de competenţă profesională pentru managerul de transport în regim de taxi şi închiriere, eliberat conform normelor aprobate prin hotărâre a Guvernului, pentru transportatorul persoană juridică sau asociaţie familială;

-----------------

1. certificatele de cazier judiciar ale conducătorilor auto şi, după caz, ale managerului de transport în regim de taxi şi închiriere, din care să rezulte că aceştia nu au fost condamnaţi pentru: (...).
























































2. avizele medicale şi psihologice ale conducătorilor auto şi, după caz, avizele medicale şi psihologice ale managerului de transport în regim de taxi şi închiriere, obţinute conform normelor aprobate prin ordin al ministrului transporturilor;"
	
	4. La articolul I, punctul 3, la articolul 9 alineatul (1), punctul 1 al literei c) şi punctele 1 şi 2 ale literei d) se modifică şi vor avea următorul cuprins:
"1. copie de pe certificatul de competenţă profesională pentru managerul de transport în regim de taxi şi închiriere, eliberat conform prevederilor art. 71 alin. (1) lit. a);
Autor: Comisia pentru administrație publică şi amenajarea teritoriului

-----------------


1. certificatele de cazier judiciar ale următoarelor persoane:
a) pentru managerul de transport în regim de taxi și închiriere, din care să rezulte că acesta nu a fost condamnat pentru una din următoarele infracțiuni:
- privind dreptul comercial și insolvența;
- privind condițiile de plată și de angajare;
- privind perioadele de conducere și de odihnă ale conducătorilor auto, în transportul de persoane contra cost sau în cont propriu;
- privind siguranța în circulație a vehiculelor rutiere și a persoanelor transportate;
- privind protecția mediului;
- privind traficul de ființe umane sau traficul de droguri;
- privind calificarea inițială și formarea continuă a conducătorilor auto;
- privind integritatea patrimoniului.
b) pentru conducătorii auto angajati, din care să rezulte că aceștia nu au fost condamnați pentru următoarele infracțiuni :
- contra siguranţei pe drumurile publice;
- privind traficul şi consumul de droguri;
- contra vieţii, sănătăţii şi integrităţii corporale;
- privind traficul şi exploatarea persoanelor vulnerabile;
- contra libertăţii şi integrităţii sexuale;
- contra patrimoniului;
Autor: Comisia pentru administrație teritorială și amenajarea teritoriului

1. certificatele de cazier judiciar ale conducătorilor auto şi, după caz, ale managerului de transport în regim de taxi şi închiriere, din care să rezulte că aceştia nu au fost condamnaţi pentru:
- infractiuni contra siguranţei pe drumurile publice;
- infracțiuni privind traficul şi consumul de droguri;
- infracțiuni contra vieţii, sănătăţii şi integrităţii corporale;
- infracțiuni privind traficul şi exploatarea persoanelor vulnerabile;
- infracțiuni contra libertăţii şi integrităţii sexuale;
- infracțiuni contra patrimoniului.
Autor: Comisia pentru transporturi și infrastructură

2. avizele medicale şi psihologice ale conducătorilor auto şi, după caz, avizele medicale şi psihologice ale managerului de transport în regim de taxi şi închiriere, care atestă că persoana este aptă pentru a ocupa o funcție care concură la siguranța circulației, se obtin, după caz, conform prevederilor art. 59 al Ordonantei Guvernului nr. 27/2011 privind transporturile rutiere, cu modificările și completările ulterioare.
În cazul transportatorului autorizat, prevăzut la art. 71 alin. (7), avizul medical și psihologic este cel emis pentru conducătorul auto."
Autor: Comisia pentru administraţie publică şi amenajarea teritoriului
	





1. Textul eliminat se repetă la art. 71 alin. (2)

2. S-a propus adoptarea formei Senatului





1. Cazierele managerilor conțin încălcări diferite decât cele ale conducătorilor auto.

2. S-a propus adoptarea formei Senatului





































1. Îndreptare eroare

2. S-a propus adoptarea formei Senatului. 
Textul adoptat de Comisia pentru transporturi și infrastructură este identic cu textul în vigoare.












1. Problema respectivă este reglementată în OG 27/2011 

2. S-a propus adoptarea formei Senatului. 










	Camera Deputaților

	5. 
	
	
	[bookmark: do|caII|si1|ar11|al5]5. La articolul I după punctul 3 se introduc două noi puncte, punctele 31 şi 32 cu următorul cuprins:
„31. La articolul 11 partea introductivă a  alineatului (5) se modifică și va avea următorul cuprins:
(5) O autorizatie taxi sau o copie conformă, atribuită transportatorului autorizat pentru un autovehicul deținut, se prelungește pentru o perioadă de 5 ani, la cererea acestuia, ori de câte ori i se epuizează termenul de valabilitate, fără aplicarea procedurii de atribuire, cu menținerea obligatorie a aceluiași număr de ordine, numai dacă la data cererii sunt îndeplinite, după caz, cumulativ următoarele condiții:
Autor: Comisia pentru administraţie publică şi amenajarea teritoriului
	






1. Pentru asigurarea predictibilității efortului investițional și a continuității serviciului, prelungirile nu trebuie limitate ca număr, după cum se procedează în prezent, prin interpretarea textului, de către unele autorități locale, textul inițial fiind ambiguu.

2. S-a propus adoptarea formei Senatului. 

	Camera Deputaților

	6. 
	[bookmark: do|caII|si1|ar14^1|al4]
	
	32 . La articolul 141 alineatul (4) se modifică si va avea următorul cuprins:
-------------------
(4) Cesionarea parţială sau totală, după caz, a unui contract sau a unor contracte de atribuire a gestiunii serviciului de transport taxi sau de transport în regim de închiriere, de către titularul sau titularii acestora, unuia sau mai multor transportatori, nu este admisă decât dacă are loc una dintre următoarele operaţiuni:

a) titularii contractelor de atribuire a gestiunii delegate au fuzionat, noul titular fiind unul din transportatorii autorizați respectivi sau un nou transportator autorizat, după caz;


b) titularul contractului de atribuire a gestiunii delegate, s-a divizat, parțial sau total, titulari fiind, după caz:
- același transportator autorizat și unul sau mai multi noi transportatori autorizati;
- mai multi noi transportatori autorizati;  

c) titularul contractului de atribuire a gestiunii delegate este o persoană fizică autorizată, o întreprindere individuală sau o întreprindere familială, care își schimbă statutul în statut de persoană juridică, titularul fiind un nou transportator autorizat;

d) titularul contractului de atribuire a gestiunii delegate este o persoană fizică autorizată, care își schimbă statutul cu statutul de întreprindere individuală sau de întreprindere familială, titularul fiind un nou transportator autorizat.
Autor: Comisia pentru administrație publică şi amenajarea teritoriului
	



1. 

2. S-a propus adoptarea formei Senatului. 







1. Prin fuziune, există cazurile în care nu trebuie să se înființeze un nou transportator autorizat.

2. S-a propus adoptarea formei Senatului. 



1. Conform legislației în vigoare, există divizări parțiale și totale. În cazul divizării parțiale sau totale, unul din titulari va fi chiar transportatorul autorizat respectiv, care nu poate fi considerat ca nou transportator autorizat.

2. S-a propus adoptarea formei Senatului. 




1. Trebuie să se renunțe la prevederea inițială de la litera c) din următoarele motive:
1. Este cu caz tipic de divizare și acesta este reglementat la lit. b) alin. (4).
2. Reglementarea a fost creată în 2007,pentru a rezolva o situație de moment, specifică aplicării Legii nr. 265/2007 de modificare a Legii nr. 38/2003. În prezent situația respectivă nu mai există și aplicarea acestei reglementări a degenrat într-o acțiune generalizată de vânzare a autorizațiilor taxi, de către deținătorii acestora, autoritatea locală fiind scoasă din circutul atribuirii legale, pierzând dreptul de gestiune a autorizațiilor, conform Legii nr. 38/2003
Prevederea este necesară deoarece conform OG 44/2008 se reformulează asociația familială în întreprindere familială și se include intreprinderea individuală, alături de persoana fizică autorizată – PA.
Consecință a aplicării a prevederilor OG 44/2008.

2. S-a propus adoptarea formei Senatului. 

	Camera Deputaților

	7. 
	
	
	La articolul 18 litera b) se modifică şi va avea următorul cuprins:
---------------
b) ocazional, între localitatea de autorizare şi alte localităţi sau puncte de interes, numai la cererea expresă a clientului, cu acordul taximetristului, având obligaţia revenirii în localitatea de autorizare după executarea cursei. Este permisă efectuarea transportului public de persoane în regim de taxi pe ruta de revenire către localitatea de autorizare, la cererea expresă a clientului, cu acordul taximetristului”.
Autor: Comisia pentru administraţie publică şi amenajarea teritoriului

	1. Motivarea propunerii de amendare a prevederilor art.18 lit. b) constă în necesitatea corelării acestuia cu alte prevederi ale Legii nr.38/2003, în speță, art.11 lit. i), art.17, art. 20 alin.(7), art. 21 alin. (1-3) și art. 52 alin. (3) lit. d), astfel încât cu respectarea caracterului ocazional al transportului în regim de taxi, să fie reglementat și asigurat dreptul clientului de a angaja serviciul unui taxi pe ruta de revenire a acestuia, după efectuarea unui transport între localitatea de autorizare și alte localități sau puncte de interes.
De asemenea, prezenta propunere de completare a actului normativ menționat se susține și prin necesitatea reglementării exprese a situației menționate, care deși nu este interzisă de nici o prevedere legală activă, a fost considerată, prin raportare la prevederile art. 20 alin. (7) de către unele autorități cu atribuții de control, ca desfășurându-se cu încălcarea Legii nr.38/2003, aplicându-se în unele cazuri sancțiuni drastice taximetriștilor, care au constat inclusiv în suspendarea dreptului de utilizare a autoturismului folosit ca taxi. 
 
2. Prevederile de la art. 18 lit. b) din Legea 38/2003 reprezintă o derogare de la prevederile art. 20 alin. (7). 
Amendamentul propus, de completare a art. 18 lit. b) extinde derogarea respectivă, extindere  care se regăseşte deja pentru cazurile prevăzute la art. 24 ali. (1).
În cazul în care se acceptă amendamentul respectiv, prevederile art. 20 alin. (7) şi art. 241 alin. (1) devin nule şi există riscul transformării serviciului ocazional în serviciu permanent , ceea ce Legea evită în mod expres.
Neacceptând amendamentul, se menţine interdicţia unui client dintr-o localitate să apeleze la serviciile unui autovehicul taxi autorizat în altă localitate, ceea ce este o problemă de principiu în taximetrie, cu excepţia cazurilor din art. 241 alin. (1).
În situaţia în care un client solicită transport dus-întors între două localităţi, transportul poate fi executat în regim de închiriere (rent-car).
În ce priveşte articolele din Legea 38/2003, menţionate de autorul amendamentului, în susţinerea acestuia se impun următoarele observaţii:
a) conform art. 17 – un traseu presupune o cursă dus şi o cursă întors conform art. 11 lit. i). Dacă traseul depăşeşte limita localităţii de autorizare, cursa întors este interzis a se efectua cu client, cu excepţia cazului prevăzut de art. 241 alin. (1);
b) articolul 20 alin. (7) interzice expres „executarea transportului public de persoane în regim de taxi, în interiorul altei localităţi, decât localitatea de autorizare.
Prevederile art. 18 lit. b) şi art. 241 alin. (1) reprezintă o derogare de la această interdicţie.
c) Prevederile art. 21 alineatele (1) – (3) şi ale art. 52 alin. (3) lit. d) sunt obligatorii numai în cadrul localităţilor de autorizare (vezi art. 52 alin. (3) lit. c)  
	Camera Deputaților

	8. 
	
	
	6. După articolul I se introduce un nou articol, art. I1, cu următorul cuprins:
Art. I1 - Certificatele de competență profesională a persoanelor desemnate ca manageri de transport, valabile la data intrării în vigoare a legii de aprobarea a ordonanței, își mențin valabilitatea până la expirarea acesteia.
Autor: Comisia pentru administrație publică şi amenajare teritoriului
	1. Precizarea se impune, deoarece nu se pune problema înclocuirii certificatelor existente valabile, cu altele noi.

2. S-a propus adoptarea formei Senatului. 

	Camera Deputaților

	9. 
	

[bookmark: do|arII|pa1]Art. II - În tot cuprinsul Legii nr. 38/2003 privind transportul în regim de taxi şi în regim de închiriere, cu modificările şi completările ulterioare, sintagma "persoană desemnată" se înlocuieşte cu sintagma "manager de transport în regim de taxi şi închiriere", iar sintagma "atestat profesional" se înlocuieşte cu sintagma "certificat de atestare a pregătirii profesionale".
	
	7. Art. II se modifică si va avea următorul cuprins:
Art. II - În tot cuprinsul Legii nr. 38/2003 privind transportul în regim de taxi şi în regim de închiriere, cu modificările şi completările ulterioare, sintagma "persoană desemnată" se înlocuieşte cu sintagma "manager de transport în regim de taxi şi închiriere", sintagma "atestat profesional" se înlocuieşte cu sintagma "certificat de atestare a pregătirii profesionale, iar sintagma ”asociație familială” se înlocuiește cu sintagma ”întreprindere familială”.
Autor: Comisia pentru administrație publică şi amenajare teritorială
	

1. Consecință a aplicării OG 44/2008.

2. S-a propus adoptarea formei Senatului. 

	Camera Deputaților

	10. 
	
	
	8. După articolul III se introduce un nou articol, art. III1 cu următorul cuprins:
Art. III1 - În termen de 60 de zile de la publicarea prezentei legi, Ministerul Dezvoltării Regionale și Administrației Publice va modifica normele de aplicare a Legii nr. 38/2003, cu modificările și completările ulterioare, în conformitate cu prevederile prezentei legi”.
Autor: Comisia pentru administrație publică şi amenajare teritorială
	1. 

2. S-a propus adoptarea formei Senatului. 

	Camera Deputaților

	11. 
	[bookmark: do|arIV|pa1]Art. IV - Legea nr. 38/2003 privind transportul în regim de taxi şi în regim de închiriere, publicată în Monitorul Oficial al României, Partea I, nr. 45 din 28 ianuarie 2003, cu modificările şi completările ulterioare, precum şi cu modificările şi completările aduse prin prezenta ordonanţă, se va republica în Monitorul Oficial al României, Partea I după aprobarea acesteia prin lege, dându-se textelor o nouă numerotare.
	
	Articolul IV se abrogă.
Autor: Comisia pentru transporturi și infrastructură

	1. Având în vedere faptul că se află în procedură legislativă încă un proiect de modificare a Legii nr. 38/2003, republicarea nu va putea fi efectuată.

2. S-a propus adoptarea formei Senatului. 

	Camera Deputaților

